– Сапраўды, я і калега, з якім мы працуем, атрымлівалі пагрозы, але нельга сказаць, што гэта было нечым сур’ёзным. Найхутчэй гэта было жаданне тых жа сепаратыстаў паказаць сваю моц, “папантавацца”. Не думаю, што мне могуць зрабіць нешта кепскае на тэрыторыі Беларусі, бо тут яны хаця б фармальна знаходзяцца па-за законам, яны не будуць прыцягваць да сябе дадатковай увагі. Таму мой адказ – не, не баюся.